Naše Delo na daljavo (5) se nadaljuje. Tokrat bomo utrdili in poglobili znanje o trikotnikih. V pomoč naj vam bo učbenik, splet, učiteljica in … .

V zvezek napišite naslov: **VIŠINE IN VIŠINSKA TOČKA. TEŽIŠČE IN TEŽIŠČNICE**

1. Pozorno preberite v učbeniku stran 241.

Višina je daljica (razdalja). Ko govorimo o razdalji ne moremo mimo pravega kota.

Višino označimo z malo črko v in z oznako stranice, na katero je višina pravokotna:

višina na a: va, višina na b = vb, višina na c = vc. Višina je lahko pravokotna na nosilko stranice.

1. Narišite trikotnik s podatki: c = 7 cm, a = 6 cm in b = 5 cm. Trikotniku narišite vse tri višine. Postavite geotrikotnik tako, da je pravokoten na stranico c in iz oglišča C nariši pravokotno daljico. To je vc. Enako naredi iz oglišča A in oglišča B.

Točko v kateri se sekajo vse tri višine označimo z V in jo imenujemo višinska točka.

1. \*Zanimivost: Višine in višinska točka v topokotnem in pravokotnem trikotniku. Poskusite.
2. Pozorno preberite v učbeniku stran 242.

Težiščnica je daljica, ki povezuje oglišče s središčem nasprotne stranice. Označimo jo s t.

Na vsaki stranici poiščemo razpolovišče in to povežemo z nasprotnim ogliščem. Tako imamo:

ta – povezuje razpolovišče stranice a in oglišče A

tb – povezuje razpolovišče stranice b in oglišče B

tc – povezuje razpolovišče stranice c in oglišče C

1. Narišimo trikotnik c = 6 cm, β = 65° in a = 7 cm. Trikotniku narišite vse tri težiščnice. Točka v kateri se težiščnice sekajo se imenuje težišče (T). Težišče je točka ravnotežja.
2. \*Zanimivost: Na modele trikotnikov (ki ste jih naredili pri prejšnjem delu na daljavo (4)) narišite težiščnice in se prepričajte, da je točka T - točka ravnotežja (slika na strani 242, levo zgoraj).

Dragi učenci, lepo je prebirati vašo pošto, odgovarjati na vprašanja ali kaj razložiti, zato korajžno k delu in pošiljanju. Naredite kolikor zmorete (sproti je najlažje). Pomembno je, da ne zgubite stika s šolskim delom in da se počutite koristne. Bodite uspešni.

Ob morebitni nejasnosti pišite mi na spletni naslov ali v spletno učilnico. Poslane naloge pregledam, popravim in napišem komentar, ki ga ne pozabite prebrati.

Zdravo! Zdravo! Učiteljica Ticijana